CELEX: 52019DP0093
Language: lt
Date: 1576540800000
Title: 2019 m. gruodžio 17 d. Europos Parlamento sprendimas dėl Tarybos rekomendacijos dėl Europos Centrinio Banko vykdomosios valdybos nario skyrimo (12451/2019 – C9-0149/2019 – 2019/0817(NLE))

2021 6 29   
            
            
               LT
            
            
               Europos Sąjungos oficialusis leidinys
            
            
               C 255/99
            
         
      P9_TA(2019)0093
      Europos Centrinio Banko vykdomosios valdybos nario skyrimas
      2019 m. gruodžio 17 d. Europos Parlamento sprendimas dėl Tarybos rekomendacijos dėl Europos Centrinio Banko vykdomosios valdybos nario skyrimo (12451/2019 – C9-0149/2019 – 2019/0817(NLE))
      (Konsultavimasis)
      (2021/C 255/24)
      
         Europos Parlamentas,
      
                  —
               
               
                  atsižvelgdamas į 2019 m. spalio 10 d. Tarybos rekomendaciją (12451/2019) (1),
               
            
                  —
               
               
                  atsižvelgdamas į Sutarties dėl Europos Sąjungos veikimo 283 straipsnio 2 dalies antrą pastraipą, pagal kurią Europos Vadovų Taryba kreipėsi į Parlamentą dėl konsultacijos (C9-0149/2019),
               
            
                  —
               
               
                  atsižvelgdamas į savo 2019 m. kovo 14 d. rezoliuciją dėl lyčių pusiausvyros skiriant į ES ekonomikos ir pinigų politikos srities pareigybes (2),
               
            
                  —
               
               
                  atsižvelgdamas į Darbo tvarkos taisyklių 130 straipsnį,
               
            
                  —
               
               
                  atsižvelgdamas į Ekonomikos ir pinigų politikos komiteto pranešimą (A9-0049/2019),
               
            
                  A.
               
               
                  kadangi 2019 m. spalio 16 d. raštu Europos Vadovų Taryba konsultavosi su Parlamentu dėl Fabio Panettą skyrimo Europos Centrinio Banko vykdomosios valdybos nariu aštuonerių metų kadencijai nuo 2020 m. sausio 1 d.;
               
            
                  B.
               
               
                  kadangi Ekonomikos ir pinigų politikos komitetas įvertino siūlomo kandidato kvalifikaciją, visų pirma atsižvelgdamas į Sutarties dėl Europos Sąjungos veikimo 283 straipsnio 2 dalyje nustatytus reikalavimus ir į visiško ECB nepriklausomumo reikalavimą pagal Sutarties 130 straipsnį; kadangi atlikdamas šį vertinimą komitetas gavo kandidato gyvenimo aprašymą ir jo atsakymus į jam raštu pateiktus klausimus;
               
            
                  C.
               
               
                  kadangi vėliau, 2019 m. gruodžio 3 d., komitetas surengė kandidato klausymą, kurio metu kandidatas pasakė įžanginę kalbą ir atsakė į komiteto narių užduotus klausimus;
               
            
                  D.
               
               
                  kadangi Europos Centrinio Banko valdančiąją tarybą sudaro Europos Centrinio Banko vykdomosios valdybos nariai ir devyniolika nacionalinių centrinių bankų valdytojų iš valstybių narių, kurių valiuta yra euro; kadangi iki šiol visi valdytojai buvo vyrai;
               
            
                  E.
               
               
                  kadangi Parlamentas ne kartą išreiškė nepasitenkinimą dėl Europos Centrinio Banko vykdomosios valdybos narių skyrimo procedūros ir ragino patobulinti su tuo susijusias procedūras; kadangi Parlamentas prašė, kad jam būtų laiku pateikiamas lyčių požiūriu proporcingas trumpasis sąrašas, į kurį būtų įtraukti ne mažiau kaip du asmenys;
               
            
                  F.
               
               
                  kadangi 2019 m. rugsėjo 17 d. Parlamentas priėmė teigiamą nuomonę dėl Tarybos rekomendacijos paskirti Christine Lagarde Europos Centrinio Banko pirmininke – pirmąją moterį į šias pareigas;
               
            
                  G.
               
               
                  kadangi Europos Centrinio Banko valdančiojoje taryboje vis dar per mažai moterų; kadangi Parlamentas apgailestauja dėl to, kad valstybės narės iš tikrųjų neatsižvelgė į šį prašymą, ir ragina nacionalines ir ES institucijas, teikiant kitas kandidatūras ateityje, aktyviai siekti lyčių pusiausvyros;
               
            
                  H.
               
               
                  kadangi visos ES ir nacionalinės institucijos ir įstaigos turėtų įgyvendinti konkrečias priemones lyčių pusiausvyrai užtikrinti;
               
            
               
                  1.
               
               
                  teikia teigiamą nuomonę dėl Tarybos rekomendacijos skirti Fabio Panettą Europos Centrinio Banko vykdomosios valdybos nariu;
               
            
               
                  2.
               
               
                  paveda Pirmininkui perduoti šį sprendimą Europos Vadovų Tarybai, Tarybai ir valstybių narių vyriausybėms.
               
            
         (1)  Dar nepaskelbta Oficialiajame leidinyje.
      
         (2)  Priimti tekstai, P8_TA(2019)0211.